cyanic-selkie/wikianc huggingface dataset:
Αντιμεταθετικός δακτύλιος
Πρώτα ιδεώδη και φάσμα
Η έννοια του φάσματος είναι η κοινή βάση της αντιμεταθετικής άλγεβρας και της αλγεβρικής γεωμετρία ς. Η αλγεβρική γεωμετρία προήλθε από τον Spec R με μία δέσμη \mathcal O (μια οντότητα που συλλέγει συναρτήσεις που ορίζονται τοπικά, δηλαδή σε διαφορετικά ανοιχτά υποσύνολα). Το δεδομένο από το χώρο και τη δέσμη αυτή ονομάζεται συσχετισμένο σύστημα. Αν δίνεται ένα συσχετισμένο σύστημα, ο υποκείμενος δακτύλιος R μπορεί να ανακτηθεί ως το ολικό τμήμα του \mathcal O. Επιπλέον, η γνωστή ένα-προς-ένα αντιστοιχία μεταξύ δακτυλίων και συσχετισμένων μετασχηματισμών είναι επίσης συμβατή με τον ομομορφισμό δακτυλίων: κάθε f : R → S δημιουργεί μια συνεχή απεικόνιση προς την αντίθετη κατεύθυνση
Spec S → Spec R, q ↦ f-1(q), δηλαδή κάθε πρώτο ιδεώδες του S αντιστοιχίζεται στην απεικόνιση του στο f, το οποίο είναι ένα πρώτο ιδεώδες του R.
Το φάσμα, επίσης, δημιουργεί την αίσθηση ότι ο εντοπισμός και ο παράγων δακτύλιος είναι συμπληρωματικά: η φυσική απεικόνιση R → R,f και R → R / fR αντιστοιχούν, μετά την παρέμβαση του φάσματος των δακτυλίων σε συνάρτηση με την τοπολογία  Zariski, στις συμπληρωματικές ανοικτές και κλειστές εμβαθύνσεις αντίστοιχα.
Συνολικά, η ισοδυναμία των δύο προαναφερόμενων κατηγοριών είναι πολύ πιθανόν να παρουσιάζει τις αλγεβρικές ιδιότητες των δακτυλίων σε ένα γεωμετρικό τρόπο. Τα συναφή συστήματα-.με τον ίδιο τρόπο όπως οι πολλαπλότητες δίνονται τοπικά από ανοικτά υποσύνολα του Rn –τοπικά μοντέλα για συστήματα, τα οποία αποτελούν το αντικείμενο μελέτης στην αλγεβρική γεωμετρία. Ως εκ τούτου, πολλές έννοιες που ισχύουν για τους δακτυλίους και τους ομομορφισμούς απορρέουν από τη γεωμετρική διαίσθηση.\
Ομομορφισμός Δακτυλίων
Ως συνήθως στην άλγεβρα, μια συνάρτηση f μεταξύ δύο αντικειμένων που ικανοποιεί τις δομές των αντικειμένων ονομάζεται ομομορφισμός. Στην περίπτωση των δακτυλίων, ομομορφισμός δακτυλίων είναι μια απεικόνιση από το  f : R → S τέτοια ώστε:
f(a + b) = f(a) + f(b), f(ab) = f(a)f(b) και f(1) = 1.
Ο πυρήνας και η εικόνα του f ορίζονται αντίστοιχα από τις σχέσεις: ker (f) = {r ∈ R, f(r) = 0} και im (f) = f(R) = {f(r), r ∈ R}. Ο πυρήνας είναι ένα ιδεώδες του R και η εικόνα του, ένας υποδακτύλιος.
Modules
Η εξωτερική δομή του αντιμεταθετικού δακτυλίου καθορίζεται από την γραμμική άλγεβρα που σχετίζεται με τους δακτυλίους, δηλαδή ερευνώντας τη θεωρία των ενοτήτων, η οποία είναι παρόμοια με αυτή των διανυσματικών χώρων, εκτός από το ότι η βάση δεν είναι απαραίτητα ένα σώμα, αλλά μπορεί να είναι οποιοσδήποτε δακτύλιος του R. Η θεωρία των R-modules είναι σημαντικότερης δυσκολίας από την γραμμική άλγεβρα των διανυσματικών χώρων.Η θεωρία της R-modules είναι σημαντικά πιο δύσκολη από την γραμμική άλγεβρα των διανυσματικών χώρων. Η θεωρία αυτή έχει να αντιμετωπίσει δυσκολίες όπως modules που δεν έχουν βάσεις, που ο βαθμός ελευθερίας ενός module (δηλαδή η αναλογική της διάσταση διανυσματικών χώρων) μπορεί να μην είναι καλά καθορισμένες και οι υποενότητες των πεπερασμένα παραγόμενων ενοτήτων δεν χρειάζεται να είναι πεπερασμένα παραγόμενες (εκτός αν R είναι Noetherian, βλ. παρακάτω).
Τα ιδεώδη μέσα σε έναν δακτύλιο R μπορούν να χαρακτηριστούν ως R-modules, τα οποία είναι δευτερεύοντα υποσύνολα του R. Από τη μία πλευρά, μια καλή προσέγγιση των R-modules, απαιτεί αρκετές πληροφορίες σχετικά με R. Αντιστρόφως, ωστόσο, πολλές τεχνικές στην αντιμεταθετική άλγεβρα που μελετούν τηδομή του R, εξετάζοντας τα ιδεώδη της, προσωρούν μελετώντας τα modules σε γενικές γραμμές.
Δακτύλιος Noetherian
Ένας δακτύλιος ονομάζεται Noetherian (προς τιμήν της Emmy Noether, ο οποία ανέπτυξε αυτή την ιδέα) αν κάθε αύξουσα αλυσίδα ιδεωδών.
0 ⊆ I0 ⊆ I1 ... ⊆ In ⊆ In + 1 ⊆ ...
R ⊇ I0 ⊇ I1 ... ⊇ In ⊇ In + 1 ⊇ ...
Z ⊋ 2Z ⊋ 4Z ⊋ 8Z ⊋ ...
Στην πραγματικότητα, από το θεώρημα Hopkins–Levitzki, κάθε δακτύλιος Artinian είναι και Noetherian.
Το να είναι ένας δακτύλιος Noetherian, είναι μια εξαιρετικά σημαντική πεπερασμένη κατάσταση και η κατάσταση αυτή διατηρείται κάτω από πολλές διαδικασίες που συμβαίνουν συχνά στη γεωμετρία. Για παράδειγμα, αν R είναι δακτύλιος Noetherian, τότε είναι:
Διάσταση
Η διάσταση Krull (ή απλά διάσταση) dim R ενός δακτυλίου R, είναι μια έννοια που μετράει το "μέγεθος" του δακτυλίου, πολύ χονδρικά από την καταμέτρηση των ανεξάρτητων στοιχείων στον δακτύλιο R. Συγκεκριμένα, ορίζεται ως το supremum των μηκών n των αλυσίδων των πρώτων ιδεωδών
.
Για παράδειγμα, ένα σώμα έχει μηδενική διάσταση,όταν το μοναδικό πρώτο ιδεώδες του είναι το μηδενικό ιδεώδες. Είναι επίσης γνωστό ότι ένας αντιμεταθετικός δακτύλιος είναι δακτύλιος Artinian αν και μόνο αν είναι δακτύλιος Noetherian και μηδενικής διάστασης (δηλαδή, όλα τα πρώτα ιδεώδη είναι και μέγιστα). Οι ακέραιοι είναι μονοδιάστατοι: κάθε αλυσίδα του πρώτου ιδεώδους είναι της μορφής
, όπου p είναι ένας πρώτος αριθμός
Η διάσταση συμπεριφέρεται καλά, αν οι δακτύλιοι είναι Noetherian: το αναμενόμενο για την ισότητα
dim R[X] = dim R + 1
κατέχει σε αυτή την περίπτωση (σε γενικές γραμμές, το ένα έχει μόνο dim R + 1 ≤ dim R[X] ≤ 2 · dim R + 1). Επιπλέον, δεδομένου ότι η διάσταση εξαρτάται μόνο από τη μοναδική μέγιστη αλυσίδα, η διάσταση του R είναι το supremum όλων των διαστάσεων της τοπικοποίησης Rp, όπου p είναι ένα τυχαίο πρώτο ιδεώδες. Διαισθητικά, η διάσταση του R είναι μια τοπική ιδιότητα του φάσματος του R. Ως εκ τούτου, η διάσταση συχνά ορίζεται μόνο για τους τοπικούς δακτυλίους, επίσης, για το γενικό δακτύλιο Noetherian μπορεί να εξακολουθεί να είναι άπειρη, παρά το γεγονός ότι οι τοπικοί προσδιορισμοί είναι πεπερασμένης διάστασης.
Καθορίζοντας την διάσταση, ας πούμε,
γενικά δεν είναι εύκολο. Για R δακτυλίους Noetherian, η διάσταση του R / I είναι, από το θεώρημα κυρίων ιδεωδών του Κραλ, τουλάχιστον dim R − n, αν I παράγεται από n στοιχεία. Αν η διάσταση μειώνεται όσο το δυνατόν περισσότερο, δηλ. dim R / I = dim R − n, το R / I ονομάζεται πλήρης τομή.
Ένας τοπικός δακτύλιος R, δηλαδή δακτύλιος που έχει μοναδικό μέγιστο ιδεώδες m, λέγεται κανονικός, αν η (Κραλ) διάσταση του R ισούται με την διάσταση (ως ένας διανυσματικός χώρος πάνω από το σώμα R / m) του συνεφαπτόμενου χώρο m / m2.
Κατασκευή αντιμεταθετικού δακτυλίου
Υπάρχουν πολλοί τρόποι να κατασκευαστούν νέοι δακτύλιοι από άλλους δακτυλίους. Ο στόχος αυτών των κατασκευών είναι συχνά για τη βελτίωση κάποιων ιδιοτήτων των δακτυλίων ωστέ να γίνονται πιο εύκολα κατανοητοί. Για παράδειγμα, μία ακεραία περιοχή που είναι κλειστό σύνολο στο σώμα κλασμάτων, ονομάζεται κανονική. Αυτή είναι μία επιθυμητή ιδιότητα, για παράδειγμα, οποιοσδήποτε μονοδιάστατος δακτύλιος είναι απαραίτητα κανονικός. Ο χαρακτηρισμός του δακτυλίου ως κανονικου ονομάζεται κανονικοποίηση.
Ολοκλήρωση
Έστω I ένα ιδεώδες ενός αντιμεταθετικού δακτυλίου R, οι δυνάμεις του I διαμορφώνουν έναν τοπολογικό χώρο του 0,ο οποίος επιτρέπει στο R να θεωρηθεί τοπολογικός δακτύλιος. Αυτή η τοπολογία ονομάζεται I-adic τοπολογία. Ο R μπορεί να ολοκληρωθεί σε σχέση με αυτή την τοπολογία. Επισήμως, η ολοκλήρωση της I-adic τοπολογία είναι το αντίστροφο όριο του δακτυλίου R/In.Για παράδειγμα, αν ο k ένα σώμα, k[X], η τυπική σειρά των δυνάμεων μίας μεταβλητής του k είναι η I-adic ολοκλήρωση του  k[X], όπου I είναι το κύριο ιδεώδες που παράγεται από το Χ. Αναλόγως, ο δακτύλιος p-adic των ακεραίων είναι η I-adic ολοκλήρωση του Z, όπου I είναι το κύριο ιδεώδες που παράγεται από το p. Οποιοσδήποτε δακτύλιος που είναι ισόμορφος με την δική του ολοκλήρωση, ονομάζεται ολοκληρωτικός.
Ιδιότητες
Από το θεώρημα του Wedderburn, κάθε πεπερασμένος δακτύλιο διαίρεσης είναι αντιμεταθετικός, και συνεπώς ένα πεπερασμένο σώμα. Μία άλλη προϋπόθεση για την εξασφάλιση της αντιμεταθετικότητας του δακτυλίου, σύμφωνα με τον Jacobson, είναι η παρακάτω: για κάθε στοιχείο r του R υπάρχει ένας ακέραιος n>1 τέτοιος ώστε  rn = r.[1]. Αν για κάθε r ισχύει r2 = r , ο δακτύλιος ονομάζεται δακτύλιος Boolean. Υπάρχουν κι άλλες προϋποθέσεις για την εξασφάλιση της αντιμεταθετικότητας των δακτυλίων που είναι επίσης γνωστές.
Παραπομπές
Κατηγορία:Θεωρία δακτυλίων Κατηγορία:Αλγεβρικές δομές Κατηγορία:Αντιμεταθετική άλγεβρα
Α.Ν.Ο. Γλυφάδας
Ο Αθλητικός Ναυτικός Όμιλος Γλυφάδας (ΑΝΟΓ) ιδρύθηκε το 1946 και έχει έδρα τη Γλυφάδα στην Αθήνα. Είναι ένας από τους τέσσερις ελληνικούς συλλόγους που έχουν κατακτήσει Ευρωπαϊκό πρωτάθλημα σε επίπεδο συλλόγων. Έχει κατακτήσει 2 ευρωπαϊκά πρωταθλήματα ενώ έχει αγωνιστεί 5 φορές σε τελικό ευρωπαϊκού τροπαίου.
1946-1980
Ο Αθλητικός Ναυτικός Όμιλος Γλυφάδας, ιδρύθηκε το 1946 στη Γλυφάδα από 20 αθλητές της περιοχής. Το πρώτο όνομα του συλλόγου ήταν Αθλητικός Όμιλος Γλυφάδας (ΑΟΓ) και τα τμήματα του ήταν μπάσκετ, βόλεϊ, κολύμβηση, στίβος και υδατοσφαίριση. Το 1956 ιδρύθηκε ο Ναυτικός Αθλητικός Όμιλος Γλυφάδας (ΝΑΟΓ). Οι δυο αυτοί σύλλογοι συγχωνεύτηκαν το 1967 για να πάρει ο σύλλογος τη σημερινή του ονομασία ΑΝΟΓ. Την περίοδο 1979-80, το τμήμα χειροσφαίρισης των ανδρών, τερματίζει στην 3η θέση, του 1ου επίσημου Πρωταθλήματος χειροσφαίρισης ανδρών.
1981-1990
Τπ 1982 και το 1983 το τμήμα χειροσφαίρισης γυναικών κατακτά τη δεύτερη θέση στα δύο πρώτα πανελλήνια πρωταθλήματα, καθώς ηττάται στους τελικούς από τον Άρη Νίκαιας με 16-12 και 15-13 στην παράταση (11-11 κανονικός αγώνας) αντίστοιχα. Από το 1983 έως το 1998 το τμήμα καταδύσεων του ΑΝΟΓ κατέκτησε 16 συνεχόμενα Πρωταθλήματα Ελλάδας. Τις χρονιές 1986, 1987 και 1989 το ανδρικό τμήμα πόλο του ΑΝΟΓ κατέκτησε το νταμπλ της ελληνικής υδατοσφαίρισης και το 1990 κατέκτησε για 4η φορά το πρωτάθλημα Ελλαδας. Το 1989 το τμήμα πόλο γυναικών κατέκτησε για πρώτη φορά το πρωτάθλημα Ελλάδας.
1991-2000
Το 1995 το τμήμα κολύμβησης κατέκτησε το Πρωτάθλημα Ελλάδας. Τις χρονιές 1996, 1999 και 2000 το τμήμα πόλο γυναικών κατέκτησε το πρωτάθλημα Ελλάδας. Το 2000 η ομάδα πόλο γυναικών κατέκτησε επίσης και το Κύπελλο πρωταθλητριών Ευρώπης.
2001-2010
Το γυναικείο τμήμα μπάσκετ του ΑΝΟΓ κατάκτησε το 2001 το Πρωτάθλημα της Α2 κατηγορίας και το 2002 και το 2003 αναδείχθηκε Κυπελλούχος Ελλάδος. Το 2001 και το 2002 η ομάδα πόλο γυναικών κατέκτησε 2 ακόμα πρωταθλήματα Ελλάδας, ενώ το 2001 ήταν φιναλίστ του Κυπέλλου πρωταθλητριών Ευρώπης. Το 2003 κατέκτησε για 2η φορά στην ιστορία της το Κύπελλο πρωταθλητριών Ευρώπης. Το 2004 αγωνίστηκε και πάλι στο τελικό του Κυπέλλου πρωταθλητριών Ευρώπης και κατέκτησε το Πρωτάθλημα Ελλάδας.
Το 2004 στην Ολυμπιάδα της Αθήνας η Εθνική Ελλάδος υδατοσφαίρισης γυναικών κατέκτησε το ασημένιο μετάλλιο έχοντας στη σύνθεσή της 7 αθλήτριες του ΑΝΟΓ (Γεωργία Ελληνάκη, Σταυρούλα Κοζομπόλη, Αντωνία Μωραΐτη, Κατερίνα Οικονομοπούλου, Αγγελική Καραπατάκη, Κυριακή Λιόση, Ευτυχία Καραγιάννη). Την ίδια χρονιά η κολυμβήτρια του ΑΝΟΓ Νέρυ Νιανγκουάρα αναδείχθηκε 6η Ολυμπιονίκης και 3η στο Πανευρωπαϊκό Πρωτάθλημα κολύμβησης.
Το 2006 η ομάδα πόλο γυναικών αγωνίστηκε στον τελικό του Λεν Τρόφι, το 2007 αναδείχθηκε 3η στο Κύπελλο πρωταθλητριών Ευρώπης και το 2008 κατέκτησε το Πρωτάθλημα Ελλάδας.
Τμήματα
Ο ΑΝΟΓ συντηρεί 5 τμήματα: Κολύμβηση, υδατοσφαίριση ανδρών, υδατοσφαίριση γυναικών, ιστιοπλοΐα, τέννις. Το τμήμα μπάσκετ το οποίο έχει κατακτήσει 2 κύπελλα και 1 πρωτάθλημα Α2 συγχωνεύτηκε το 2003 με το σύλλογο Εσπερίδες.
Παρά τις σημαντικές παλαιότερες επιτυχίες του σε ελληνικό και πανευρωπαϊκό επίπεδο, το γυναικείο τμήμα υδατοσφαίρισης της ομάδας αντιμετωπίζει οικονομικές δυσχέρειες. Το Μάρτιο του 2009, η διοίκηση της Γλυφάδας ενημέρωσε τις παίκτριες ότι δεν είναι σε θέση να αντεπεξέλθει οικονομικά και ζήτησε από όλες να δεχθούν μείωση αποδοχών. Κατά τη σεζόν 2009-2010 η γυναικεία ομάδα υποβιβάστηκε στην Α2 κατηγορία. Η ανδρική ομάδα, ήδη υποβιβασμένη στην Α2, κινδυνεύει με υποβιβασμό στην Β' κατηγορία.
Εξωτερικοί σύνδεσμοι
* Γλυφαδα Γλυφαδα Γλυφαδα Γλυφαδα Γλυφαδα Γλυφαδα Κατηγορία:Ελληνικοί σύλλογοι κατάδυσης
Μιχάλης Κουρμούλης
Ο Μιχάλης Κουρμούλης (1765 - 1824 ) ήταν Έλληνας αγωνιστής της Επανάστασης του 1821 από την Κρήτη και ένας από τους σημαντικότερους οπλαρχηγούς που έδρασαν στο νησί.
Βιογραφικά στοιχεία
Ο Κουρμούλης (γνωστός ως το 1821 ως Χουσεΐν Αγάς) ήταν αρχηγός σημαντικής κρητικής οικογένειας από την Μεσαρά, περιοχή που άκμαζε ήδη από την εποχή της Βενετοκρατίας και μετά την οθωμανική κατάκτηση εξισλαμίστηκε, αναδεικνύοντας μπέηδες και αγάδες, διατηρώντας ωστόσο κρυπτοχριστιανική ιδιότητα. Τόσο ο ίδιος, γνωστός μέχρι το 1821 με το όνομα Χουσεΐν Αγάς, όσο και η οικογένειά του είχαν μεριμνήσει για την προστασία των χριστιανών στη Δίκτη και στον Ψηλορείτη ενώ το 1814, με αφορμή την δολοφονία μερικών Οθωμανών ενόπλων, ο Κουρμούλης είχε κατηγορηθεί στις αρχές ως κρυπτοχριστιανός, επιτυγχάνοντας όμως την αθώωσή του.
Από μερίδα συμπατριωτών του είχε προταθεί στον Δημήτριο Υψηλάντη ως υποψήφιος για τη θέση του γενικού αρχηγού της Κρήτης, τελικά όμως επελέγη από τον Υψηλάντη ο Μιχαήλ Κομνηνός Αφεντούλιεφ. Ο ίδιος διορίστηκε πεντακοσιάρχος και κατάφερε να νικήσει κατ' επανάληψη τους Οθωμανούς στρατιωτικούς, Σερίφ και Χασάν πασά, ενώ ήταν ο πρώτος, που συγκρότησε ελληνικό ιππικό. Μετά την κατάπνιξη της επανάστασης στο νησί από τους Αιγυπτίους, κατέφυγε στην Ύδρα, όπου πέθανε από τα τραύματά του το 1824. Σημαντικές υπηρεσίες στην επανάσταση προσέφεραν επίσης ο αδελφός του Γεώργιος, καθώς και ο γιος του Δημήτρης.
Εξωτερικοί σύνδεσμοι
Κατηγορία:Κρητικοί Κατηγορία:Κρητικοί οπλαρχηγοί Κατηγορία:Αγωνιστές του 1821 Κατηγορία:Έλληνες μέλη της Φιλικής Εταιρείας Κατηγορία:Κρητικοί αγωνιστές του 1821
Σουλτάν Ιμπραΐμοφ
Ο Σουλτάν Ιμπραΐμοβιτς Ιμπραΐμοφ (κιργιζικά και ρωσικά: Султан Ибраимович Ибраимов, 20 Σεπτεμβρίου 1927 – 4 Δεκεμβρίου 1980) ήταν διοικητής και πολιτικός της Κιργιζικής Σοβιετικής Σοσιαλιστικής Δημοκρατίας. Διετέλεσε κυβερνήτης της Περιφέρειας Ος, που τότε περιλάμβανε ολόκληρο το νότιο τμήμα της σημερινής Κιργιζίας. Ανέλαβε τη θέση του Προέδρου του Συμβουλίου των Υπουργών (δηλαδή, Πρωθυπουργός της Κιργιζικής ΣΣΔ) το 1978.
Δολοφονία
Δολοφονήθηκε στις 4 Δεκεμβρίου 1980, κάτω από συνθήκες που δεν έχουν πλήρως εξηγηθεί. Δολοφονήθηκε με δύο σφαίρες στο κεφάλι στο κρεβάτι του στην κυβερνητική κατοικία στο Τσολπόν-Ατά στη Λίμνη Ισσύκ-Κουλ. Θάφτηκε στο Μπισκέκ.
Υπήρχε η υποψία ότι η KGB κανόνισε τη δολοφονία του, με οδηγίες του Τουρντακούν Ουσουμπαλίγιεφ, τότε Πρώτο Γραμματέα της Κεντρικής Επιτροπής του Κομμουνιστικού Κόμματος της Κιργιζικής Σοβιετικής Σοσιαλιστικής Δημοκρατίας. Ο Ουσουμπαλίγιεφ ήταν άβολος με την δημοτικότητα του Ιμπραΐμοφ και μερική υποστήριξη προς το μέρους του στη Μόσχα θα μπορούσε να τον αντικαταστήσει. Ο Ουσουμπαλίγιεφ πιστεύεται ότι κατά συνέπεια αποφάσισε να εξαλείψει τον Ιμπραΐμοφ, όταν ολόκληρο το Σοβιετικό σύστημα βυθιζόταν βαθιά στη διαφθορά και ήταν εύκολο να οργανωθεί μια τέτοια δολοφονία από πράκτορες της KGB.
Συγγενείς
Ήταν παντρεμένος με την Ρέβα Κασίμοβνα Τελτάγιεβα. Είχε τρεις κόρες, την Αϊνούρα, τη Γκουλμίρα και τη Ελμίρα, και δύο γιους, τον Ερμέκ και τον Αλμπέκ.
Μία από τις κόρες του, η Ελμίρα, έγινε Αναπληρώτρια Πρωθυπουργός της Δημοκρατίας της Κιργιζίας το Μάιο του 2008, αλλά παραιτήθηκε από αυτή τη θέση τον Ιανουάριο του 2009.
Οίκος της Λωρραίνης
Ο Οίκος της Λωρραίνης είναι ένας δυναστικός Οίκος της Ευρώπης, που τα μέλη του ήταν δούκες της Λωρραίνης, του Γκιζ, του Μερκιέρ, του Ωμάλ, του Ελμπέφ, της Τοσκάνης, της Μόντενα και αργότερα αρχιδούκες της Αυστρίας, βασιλείς της Βοημίας, της Ουγγαρίας, της Γερμανίας και αυτοκράτορες της Αυστρίας και του Μεξικού. Ονομάζεται και Οίκος της Αλσατίας ή Σατενουά· οι πρώτες γενιές λεγόταν Οίκος του Μετς, οι γενιές του 15ου αι. ονομαζόταν Οίκος του Βωντεμόν και από το 1741 και εξής Οίκος των Αψβούργων-Λωρραίνης.
Η απαρχή
Το 843 στο Βερντέν ο Λουδοβίκος Α' μοίρασε την επικράτεια του πατέρα του Καρλομάγνου στους τρεις υιούς του, δίνοντας το μεσαίο μέρος στον Λοθάριο Α', που το κληρονόμησε ο υιός αυτού Λοθάριος Β'. Το μέρος ονομάστηκε από αυτόν Λοθαριγγία από τους Γερμανούς και Λωρραίνη από τους Γάλλους. Αργότερα δημιουργήθηκε το δουκάτο της Λωρραίνης (Lorraine), που το 959 ο δούκας το διαίρεσε σε Κάτω Λωρραίνη και Άνω Λωρραίνη. Η Κάτω Λωρραίνη διαιρέθηκε στις κομητείες του Λίμπουργκ και της Βραβάντης (οι κόμητες ωστόσο κράτησαν τον ψιλό τίτλο του δούκα του Λοθιέρ) υπό την κυριαρχία του βασιλιά της Γερμανίας, ενώ η Άνω Λωρραίνη έμεινε ως δουκάτο της Λωρραίνης. Το 1048 περιήλθε στον Γκέρχαρτ κόμη του Μετς, που το κληροδότησε στον υιό του Θεοδώριχο (Τιερύ) και αυτός στον Σίμωνα.
Ο κλάδος του Γκιζ
Η διαδοχή συνεχίσθηκε ως τον 9ο απόγονο τού Σίμωνα, τον Ιωάννη, που κληροδότησε το δουκάτο στον πρωτότοκο Κάρολο B', ενώ στο δευτερότοκο Φρειδερίκο Α' την κομητεία του Βωντεμόν (Vaudemont). Τον Κάρολο Β' κληρονόμησε η κόρη του Ισαβέλλα και αυτήν η κόρη της Γιολάντα, που παντρεύτηκε τον εγγονό του Φρειδερίκου Α', τον Φρειδερίκο Β' κόμη του Βωντεμόν. Έτσι ο υιός τους Ρενέ Β' έγινε δούκας της Λωρραίνης. Αυτός κληροδότησε το δουκάτο στον πρωτότοκο Αντώνιο, ενώ στο δευτερότοκο Κλαύδιο (Κλωντ) το δουκάτο του Γκιζ (Guise) (κλάδος του Γκιζ). Ο Κλαύδιος (Κλωντ) κληροδότησε το δουκάτο του Γκιζ στον πρώτο υιό, ενώ στο δεύτερο έδωσε το δουκάτο του Ωμάλ (Aumale) και στον τρίτο τη μαρκιωνία του Ελμπέφ (Elbeuf).
Ο κληρονομία των Αψβούργων της Αυστρίας
Ο Φραγκίσκος Γ' της Λωρραίνης είχε παραχωρήσει από το 1737 το δουκάτο του στον Στανισλάο Λετσίνσκυ, πρώην βασιλιά της Πολωνίας, για να παύσει να διεκδικεί την Πολωνία. Το 1766 το δουκάτο της Λωρραίνης προσαρτήθηκε στη Γαλλία.
Τζόναθαν ντε Γκουζμάν
Ο Τζόναθαν Αλεξάντερ ντε Γκουζμάν (Jonathan Alexander de Guzmán) (13 Σεπτεμβρίου 1987, Σκάρμπορο) είναι Ολλανδός-Καναδός επαγγελματίας ποδοσφαιριστής, ο οποίος αγωνίζεται ως μέσος για τον ΟΦΗ.
Πρώιμη ζωή
Ο Ντε Γκουζμάν γεννήθηκε στο Σκάρμπορο του Οντάριο και έχει καταγωγή από την Τζαμάικα και τις Φιλιππίνες. Ο πατέρας του, Μπόμπι, από τις Φιλιππίνες, και η μητέρα του, Πουλίνε, από την Τζαμάικα, μετεγκαταστάθηκαν στον Καναδά όταν ήταν δέκα ετών και απέκτησαν τρία παιδιά: μια κόρη, την Τζενέλ και τους δύο γιους, τους Τζόναθαν και Τζούλιαν. Ο μεγαλύτερος αδερφός του Ντε Γκουζμάν, ο Τζούλιαν ντε Γκουζμάν, ήταν επίσης πρώην επαγγελματίας ποδοσφαιριστής, ο οποίος αποσύρθηκε ως ο πρώτος σε συμμετοχές όλων των εποχών για την Εθνική Καναδά. Ο Τζούλιαν ήταν ο πρώτος Καναδός που έπαιξε στην Πριμέρα Ντιβισιόν.
Η παιδική ηλικία του Ντε Γκουζμάν επικεντρώθηκε πλήρως στο ποδόσφαιρο. Ο πατέρας του ήθελε αρχικά οι γιοί του να παίξουν καλαθοσφαίριση, αλλά λόγω του μικρού ύψους των αδελφών, άρχισαν να επικεντρώνονται σε άλλα αθλήματα. Μόλις άρχισαν να παίζουν ποδόσφαιρο, οι αδελφοί ερωτεύτηκαν εντελώς το άθλημα: «Μετά το σχολείο, το μόνο που κάναμε ήταν να παίξουμε ποδόσφαιρο. Αυτό ήταν αρκετά ασυνήθιστο στον Καναδά, γιατί σχεδόν κανένας της ηλικίας μας δεν το έκανε. Ο Καναδάς δεν είναι ποδοσφαιρική χώρα. Ήμασταν εξαιρέσεις».
Νεανική σταδιοδρομία
Όπως ο αδερφός του, ο Ντε Γκουζμάν ξεκίνησε τη νεανική σταδιοδρομία του στη Σχολή Ποδοσφαίρου Βορείου Σκάρμπορο στον Καναδά, όπου έκανε προπόνηση έξι φορές την εβδομάδα για να βελτιώσει τις ικανότητες του. Ο Τζούλιαν άφησε τον Καναδά για να ενταχθεί στην ακαδημία νέων της Ολιμπίκ Μαρσέιγ και δύο χρόνια αργότερα, σε ηλικία 12 ετών, ο Τζόναθαν τον ακολούθησε στην Ευρώπη, όπου εντάχθηκε στην ακαδημία νέων της ολλανδικής Φέγενορντ. Με την άφιξή του στο Ρότερνταμ, ο Ντε Γκουζμάν στάλθηκε να μείνει στο σπίτι ενός υπαλλήλου του συλλόγου. Αργότερα δήλωσε: «Βασικά, ήμουν ο γιος του για τρία χρόνια». Σε ηλικία 15 ετών, μετακόμισε σε κοιτώνα της Φέγενορντ, όπου παρέμενε εκεί τα σαββατοκύριακα όσο οι συνομήλικοι του επέστρεφαν στις οικογένειες τους σε άλλα μέρη της Ολλανδίας.
Η άνοδος
Ο Ντε Γκουζμάν δεν είχε δικαίωμα να παίξει για την πρώτη ομάδα της Φέγενορντ πριν κλείσει τα 18 έτη. Στις 15 Σεπτεμβρίου 2005, τρεις ημέρες μετά αφού έγινε 18 ετών, ο Ντε Γκουζμάν ήταν για πρώτη φορά μέλος της αποστολής της πρώτης ομάδας της Φέγενορντ. Ωστόσο, παρέμεινε στον πάγκο στον εντός έδρας αγώνα του Κυπέλλου ΟΥΕΦΑ εναντίον της Ραπίντ Βουκουρεστίου (1-1). Τρεις μέρες αργότερα, στις 18 Σεπτεμβρίου 2005, ο Ντε Γκουζμάν έκανε το επίσημο ντεμπούτο για τη Φέγενορντ στον εντός έδρας αγώνα για την Έρεντιβιζι εναντίον της Χερενφέιν (5-1), όπου μπήκε ως αλλαγή στο 87ο λεπτό. Ο Ντε Γκουζμάν σημείωσε το πρώτο του επαγγελματικό γκολ στις 30 Σεπτεμβρίου 2005, στο εκτός έδρας αγώνα για την Έρεντιβιζι εναντίον της Βίλεμ II (1-3). Μετά το ντεμπούτο του εναντίον της Χερενφέιν, ο Ντε Γκουζμάν γρήγορα έγινε βασικός παίκτης. Στις 11 Δεκεμβρίου 2005, έλαβε αρκετούς επαίνους αφού υπερτέρησε του πρώην παίκτη της Μπαρτσελόνα Φίλιπ Κοκού, στη μάχη της μεσαίας γραμμής στην εντός έδρας νίκη της Φέγενορντ επί της ΠΣΦ Αϊντχόφεν (1-0). Ο Ντε Γκουζμάν ολοκλήρωσε τη σεζόν 2005-06 με 29 αγώνες, σημειώνοντας 4 γκολ. Στις 29 Δεκεμβρίου 2005, υπέγραψε ένα βελτιωμένο συμβόλαιο με τη Φέγενορντ, με ισχύ έως το καλοκαίρι του 2010. Το παλιό του συμβόλαιο αναμενόταν να λήξει το 2008.
Αρχικές δυσκολίες
Στην αρχή της σεζόν 2006–07, η Φέγενορντ πούλησε τα αστέρια της, Ντιρκ Κάιτ στη Λίβερπουλ και Σαλομόν Καλού στην Τσέλσι. Η διοίκηση είχε υψηλές προσδοκίες από τον Ντε Γκουζμάν, ο οποίος ήταν έτοιμος να κάνει το επόμενο βήμα στην εξέλιξή του. Ωστόσο, ο νεαρός δεν μπόρεσε να εμποδίσει την ομάδα να τερματίσει στην 7η θέση του πρωταθλήματος. Η απογοητευτική σεζόν του Ντε Γκουζμάν έληξε με μια κόκκινη κάρτα στο 21ο λεπτό του πρώτου αγώνα των πλέι οφ εναντίον της Χρόνινγκεν στις 10 Μαΐου 2007. Η Φέγενορντ έχασε στο συνολικό σκορ των δύο αγώνων και έχασε την έξοδο σε ευρωπαϊκή διοργάνωση για πρώτη φορά σε 16 χρόνια. Στο τέλος της σεζόν, ο Ντε Γκουζμάν αναγνώρισε ότι ίσως υπήρχε υπερβολική πίεση σε αυτόν: «Ήμουν μόλις 19 ετών, δεν μπορούσα απλώς να πω σε όλους τι να κάνουν. Ήταν πραγματικά μια απογοητευτική σεζόν. Δεν σημείωσα πρόοδο ως ποδοσφαιριστής, αλλά μεγάλωσα διανοητικά λόγω όλων των προβλημάτων που είχαμε. Ήταν μια πολύ δύσκολη σεζόν για μένα προσωπικά.» δεξιά|μικρογραφία|258x258εσ|Ο Ντε Γκουζμάν μετά την πρώτη προπόνηση της Φέγενορντ της σεζόν 2007–08. Τη σεζόν 2007-08, με την άφιξη έμπειρων παικτών, όπως ο Τζιοβάνι φαν Μπρόνκχροστ από τη Μπαρτσελόνα και ο Ρόι Μακάι από τη Μπάγερν Μονάχου, η Φέγενορντ δημιούργησε τις ιδανικές συνθήκες για τον Ντε Γκουζμάν. Η πίεση στον νεαρό απομακρύνθηκε, ωστόσο ο Ντε Γκουζμάν δεν ήταν πολύ ευχαριστημένος με τη νέα του θέση στην ομάδα. Ο Ντε Γκουζμάν έπαιζε πάντα ως μέσος, όμως ο νέος προπονητής, Μπερτ φαν Μάρβεϊκ, τον έβαζε στη δεξιά πτέρυγα σε ένα σύστημα 4–2–3–1. Ο Ντε Γκουζμάν έπαιξε 33 αγώνες πρωταθλήματος, σημειώνοντας 9 γκολ.
Τραυματισμοί
Ο Ντε Γκουζμάν είχε μια προσωπική συμφωνία με την Μάντσεστερ Σίτι, αλλά η Φέγενορντ δεν μπορούσε να συμφωνήσει στο κόστος μεταγραφής με τον αγγλικό σύλλογο: «Το περασμένο καλοκαίρι, υπέθεσα ότι θα έφευγα από το Ρότερνταμ. Τελικά αυτό δεν έγινε, καθώς εκείνη την περίοδο ήμουν βασικός στη Φέγενορντ. Προσωπικά, είχα πει ναι και σκέφτηκα ότι ήταν αρκετά ωραίο ποσό (σύμφωνα με πληροφορίες, δέκα εκατομμύρια), όμως οι σύλλογοι δεν τα βρήκαν και αργότερα η Σίτι πήρε έναν πρώην παίκτη της, τον Σον Ράιτ-Φίλιπς.» Παρά την ταραχώδη preseason γεμάτη εικασίες για μεταγραφή, ο Ντε Γκουζμάν παρέμεινε στη Φέγενορντ. Ωστόσο, είχε ένα απογοητευτικό ξεκίνημα στη σεζόν, καθώς αποβλήθηκε στον πρώτο αγώνα πρωταθλήματος της Φέγενορντ. Στις 31 Αυγούστου 2008, ο Ντε Γκουζμάν δέχτηκε κόκκινη κάρτα για μία αγκωνιά στον αέρα στο 30ο λεπτό του εκτός έδρας αγώνα εναντίον της Χεράκλες Άλμελο (3-1), με αποτέλεσμα την τιμωρία για τέσσερις αγώνες. Όχι πολύ αργότερα, ο Ντε Γκουζμάν άρχισε να αντιμετωπίζει σωματικά προβλήματα. Αυτό που ξεκίνησε με μικρούς τραυματισμούς στη βουβωνική χώρα, στο μηρό και στο γόνατο, έκλεισε με μια σοβαρή χειρουργική επέμβαση μηνίσκου τον Ιανουάριο του 2009. Ο Ντε Γκουζμάν τέθηκε εκτός δράσης για το υπόλοιπο της σεζόν. Λόγω των τραυματισμών του, ο Ντε Γκουζμάν έπαιξε μόνο δύο αγώνες στην Έρεντιβιζι τη σεζόν 2008–09.
Ο Ντε Γκουζμάν έκανε την επιστροφή του σε εκτός έδρας φιλικό πριν τη σεζόν 2009-10 εναντίον της Σπόρτινγκ Λισαβόνας (1-2), σημειώνοντας το γκολ της ισοφάρισης. Λόγω του συμβολαίου που έληγε, η Φέγενορντ ήθελε να τον πουλήσει το καλοκαίρι. Ωστόσο, ο νέος προπονητής της Φέγενορντ, Μάριο Μπέιν, ήθελε να παραμείνει ο Ντε Γκουζμάν. Δήλωσε ότι ο Ντε Γκουζμάν ήταν σημαντικός παίκτης για την ομάδα και ήταν πρόθυμος να τον αφήσει να παίξει στην αγαπημένη του θέση στη μεσαία γραμμή. Παρά το ενδιαφέρον από την Τσέλσι και τη Βαλένθια, Ντε Γκουζμάν έμεινε στη Φέγενορντ. Μετά από μια πολλά υποσχόμενη έναρξη της σεζόν, σημειώνοντας τρία γκολ στους εννέα πρώτους αγώνες, οι τραυματισμοί συνέχισαν να τον ακολουθούν. Στις 3 Οκτωβρίου 2009, ο Ντε Γκουζμάν έπαθε χονδροπάθεια στο δεξί γόνατο, χρειάστηκε χειρουργική επέμβαση και τέθηκε εκτός δράσης για πάνω από δύο μήνες. Ο Ντε Γκουζμάν έκανε την επιστροφή του μετά το χειμερινό διάλειμμα, αλλά αφού έπαιξε τέσσερις ακόμη αγώνες, έπρεπε να αφήσει τραυματίας μία προπόνηση στις 4 Μαρτίου 2010. Χτυπήθηκε από τον ίδιο τραυματισμό που είχε νωρίτερα αυτή τη σεζόν, μόνο αυτή τη φορά στο αριστερό του γόνατο. Ο Ντε Γκουζμάν έκανε την τελική του επιστροφή στον τελευταίο αγώνα της σεζόν της Φέγενορντ. Ωστόσο, ο Ντε Γκουζμάν δεν μπόρεσε να εμποδίσει τον Φέγενορντ να χάσει τον τελικό του Κυπέλλου Ολλανδίας εναντίον του Άγιαξ (1-4) στις 6 Μαΐου 2010, και ακολούθως άφησε τον σύλλογο σε ελεύθερη μεταγραφή: «Προσωπικά είναι ωραίο που είμαι ξανά σε φόρμα και μπόρεσα να πάρω λίγο χρόνο παιχνιδιού κατά τη διάρκεια των τελικών, αλλά το αποτέλεσμα είναι προφανώς πολύ απογοητευτικό. Είναι πολύ λυπηρό που πρέπει να φύγω από τη Φέγενορντ.»
Μαγιόρκα
Στις 27 Ιουλίου 2010, ο Ντε Γκουζμάν υπέγραψε τριετές συμβόλαιο με τη Μαγιόρκα. Αναφέρθηκε στην πίστη που έδειξε ο ιδιοκτήτης του συλλόγου, Λορένθο Σέρα Φερέρ και ο προπονητής, Μίκαελ Λάουντρουπ, για τη μεταγραφή, παρά τον αποκλεισμό του συλλόγου από το Γιουρόπα Λιγκ για οικονομικούς λόγους. Ο Ντε Γκουζμάν έκανε το ντεμπούτο του για τον σύλλογο και είχε εξαιρετική απόδοση στην ισοπαλία με 0-0 εναντίον της Ρεάλ Μαδρίτης στις 29 Αυγούστου 2010. Τρεις εβδομάδες αργότερα, ο Ντε Γκουζμάν σκόραρε το πρώτο του γκολ στην Πριμέρα Ντιβισιόν, σε μια εντός έδρας νίκη με 2-0 εναντίον της Οσασούνα. Στις 18 Δεκεμβρίου 2010, ο Ντε Γκουζμάν σκόραρε ένα εκπληκτικό γκολ για να ισοφαρίσει τον αγώνα στο 28ο λεπτό εναντίον της Βιγιαρεάλ, αν και ο αγώνας τελείωσε με νίκη 3-1 για τη Βιγιαρεάλ. Ο Ντε Γκουζμάν είχε μια πολύ δυνατή πρώτη σεζόν στην Ισπανία, αν και η ομάδα του τερμάτισε στη 17η θέση, μία θέση πάνω από τη ζώνη του υποβιβασμού. Ο Ντε Γκουζμάν ξεκίνησε σε 33 αγώνες και σημείωσε 5 γκολ, συμπεριλαμβανομένου ενός στον τελευταίο αγώνα της σεζόν εναντίον της Ατλέτικο Μαδρίτης στην ήττα με 4–3, στην οποία ο Σέρχιο Αγουέρο σημείωσε χατ τρικ. Μετά από ένα καλοκαίρι γεμάτο εικασίες σχετικά με τη μεταγραφή του Ντε Γκουζμάν στη Βιγιαρεάλ, ο Τζόναθαν έπαιξε στον πρώτο αγώνα της σεζόν της Μαγιόρκα στις 28 Αυγούστου 2011 εναντίον της Εσπανιόλ, σημειώνοντας το μοναδικό γκολ στη νίκη με 1-0 επί της καταλονικής ομάδας.
Βιγιαρεάλ
Στις 31 Αυγούστου 2011, λίγες ώρες πριν από την προθεσμία μεταγραφών, η Βιγιαρεάλ ολοκλήρωσε τη μεταγραφή του Ντε Γκουζμάν, με ναφερόμενο κόστος περίπου 8,5 εκατομμυρίων ευρώ. Ο Ντε Γκουζμάν έκανε το ντεμπούτο του στις 10 Σεπτεμβρίου, ως αλλαγή στο δεύτερο ημίχρονο, κατά τη διάρκεια της ισοπαλίας με 2-2 εναντίον της Σεβίλλης. Μέρες αργότερα, στις 14 Σεπτεμβρίου, ο Ντε Γκουζμάν έκανε την επιστροφή του σε ευρωπαϊκή διοργάνωση, από τη μετακόμισή του στην Ισπανία, στην ήττα με 2-0 εναντίον της Μπάγερν Μονάχου στον πρώτο αγώνα της φάσης ομίλων του Τσάμπιονς Λιγκ. Ο Ντε Γκουζμάν σκόραρε το πρώτο του γκολ για τη Βιγιαρεάλ στις 22 Νοεμβρίου εναντίον της Μπάγερν Μονάχου, όπου ο αγώνας τελείωσε με ήττα 3-1. Αφού έλαβε σταθερό χρόνο παιχνιδιού μετά την ένταξή του στην ομάδα τόσο στο πρωτάθλημα όσο και στο κύπελλο, ο Ντε Γκουζμάν άρχισε να δυσκολεύεται να βρίσκει χρόνο παιχνιδιού υπό τον πρόσφατα προσληφθέντα προπονητή, Χοσέ Φρανθίσκο Μολίνα, στις αρχές του 2012 και ξεκίνησαν φήμες για πιθανή μετάβαση στην Έρεντιβιζι.
Σουόνσι Σίτι (δανεισμός)
Στις 10 Ιουλίου 2012, ο Ντε Γκουζμάν ολοκλήρωσε μία συμφωνία δανεισμού με την Σουόνσι Σίτι, όπου επανενώθηκε με τον πρώην προπονητή του, Μίκαελ Λάουντρουπ. Έκανε το ντεμπούτο του στη νίκη με 5-0 εναντίον της Κουίνς Παρκ Ρέιντζερς. Στις 31 Οκτωβρίου 20102, σημείωσε το πρώτο του γκολ για την ομάδα στη νίκη με 3-1 επί της Λίβερπουλ για το Λιγκ Καπ Αγγλίας. Ο Ντε Γκουζμάν σκόραρε το πρώτο του γκολ στην Πρέμιερ Λιγκ στις 17 Νοεμβρίου, στην εκτός έδρας νίκη με 2-1 επί της Νιούκασλ Γιουνάιτεντ. Το δεύτερο γκολ του Ντε Γκουζμάν ήρθε στις 29 Δεκεμβρίου, το οποίο ήταν το νικητήριο στη νίκη με 2-1 επί της Φούλαμ στο Κρέιβεν Κότατζ.
Στις 19 Ιανουαρίου 2013, ο Ντε Γκουζμάν σκόραρε δύο γκολ εναντίον της Στόουκ, στην εντός έδρας νίκη με 3-1. Σημείωσε ξανά δύο γκολ στη νίκη με 5-0 στον Τελικό του Λιγκ Καπ Αγγλίας εναντίον της Μπράντφορντ Σίτι στο Στάδιο Γουέμπλεϊ, στις 24 Φεβρουαρίου 2013, οδηγώντας τους «Κύκνους» στην πρώτη τους σημαντική κατάκτηση μεταλλίου. Μετά από μια επιτυχημένη πρώτη σεζόν στην Πρέμιερ Λιγκ, ο Ντε Γκουζμάν βραβεύτηκε με Γκολ της Χρονιάς της Σουόνσι για το γκολ του εναντίον της Στόουκ στις 19 Ιανουαρίου. Ο Ντε Γκουζμάν συμφώνησε σε δεύτερη σεζόν με δανεισμό στη Σουόνσι. Στις 19 Σεπτεμβρίου, το γκολ του με ελεύθερο λάκτισμα από τα 27 μέτρα ολοκλήρωσε τη νίκη της Σουάνσι με 3-0 επί της Βαλένθια στη φάση ομίλων του Γιουρόπα Λιγκ.
Νάπολι
Στις 20 Αυγούστου 2014, ο Ντε Γκουζμάν μετακινήθηκε στην Σέριε Α και τη Νάπολι, με τετραετές συμβόλαιο. Έκανε το ντεμπούτο του στον πρώτο αγώνα της σεζόν στη Σέριε Α στις 31 Αυγούστου, στον εκτός έδρας νίκη με 1-0 επί της Τζένοα, όπου αντικατέστησε τον Μάρεκ Χάμσικ στο 74ο λεπτό και σημείωσε το νικητήριο γκολ στις καθυστερήσεις. Στις 6 Νοεμβρίου 2014, σημείωσε χατ τρικ στην εντός έδρας νίκη με 3-0 επί της Γιανγκ Μπόις στη φάση ομίλων του Γιουρόπα Λιγκ.
Τον Μάρτιο του 2015, ο Ντε Γκουζμάν παρατήρησε για πρώτη φορά κοιλιακούς πόνους. Ο γιατρός της Νάπολι του είπε να ξεκουραστεί, αλλά οι πόνοι δεν βελτιώθηκαν. Κατά συνέπεια, αποκλείστηκε από την πρώτη ομάδα, παραμελήθηκε από την προπόνηση και του ζητήθηκε να εγκαταλείψει το σύλλογο με δανεισμό. Έκανε ισχυρισμούς ότι το ιατρικό προσωπικό του συλλόγου πίστευε ότι ψεύδεται για τα συμπτώματά του και ότι δέχτηκε μπυνιά στο πρόσωπο από τον τεχνικό διευθυντή της Νάπολι, Κριστιάνο Τζούντολι, ως αποτέλεσμα της άρνησής του να εγκαταλείψει τον σύλλογο με δανεισμό, με τραυματισμό χωρίς θεραπεία. Περίπου την περίοδο που τελικά δόθηκε δανεικός στην Κάρπι τον Ιανουάριο του 2016, ζήτησε μια δεύτερη ιατρική γνώμη και αμέσως διαγνώστηκε με κοιλιακή κήλη.
BBC Two Βόρεια Ιρλανδία
Το BBC Two Βόρεια Ιρλανδία είναι ψηφιακός τηλεοπτικός σταθμός του BBC Northern Ireland και εκπέμπει στη Βόρεια Ιρλανδία.
Σαμίρ Γκούντα
Ο Σαμίρ Γκούντα, γεννημένος στις 3 Μαΐου 1972 στη Μανσούρα της Αιγύπτου, είναι πρώην επαγγελματίας καλαθοσφαιριστής. Έχει ύψος 2,18 μέτρα και αγωνιζόταν στην θέση του σέντερ.
BBC Two Βόρεια Ιρλανδία
Μέχρι τις 28 Οκτωβρίου του 2006 το κανάλι εξέπεμπε και στην αναλογική αλλά και στη ψηφιακή τηλεόραση. Το κανάλι στη ψηφιακή τηλεόραση, από τις 18:00 μέχρι και τα μεσάνυχτα, έκλεινε, επειδή μοιράζονταν τη συχνότητα με το τηλεοπτικό κανάλι BBC Choice Βόρεια Ιρλανδία, το οποίο πλέον έχει κλείσει. Τώρα το BBC Two Βόρεια Ιρλανδία εκπέμπει 24 ώρες το 24ωρο.
Σαμίρ Γκούντα
Καριέρα
Ο Γκούντα αγωνίστηκε με την εθνική Αιγύπτου στο Μουντομπάσκετ του Καναδά το 1994, όπου συμμετείχε σε οκτώ αγώνες με 13,8 πόντους και 8,1 ριμπάουντ μέσο όρο.
Τζόναθαν ντε Γκουζμάν
Κάρπι (δανεισμός)
Στις 28 Ιανουαρίου 2016, ο Ντε Γκουζμάν εντάχθηκε στην Κάρπι με δανεισμό έως τις 30 Ιουνίου 2016. Κατά την άφιξή του, υποβλήθηκε αμέσως σε χειρουργική επέμβαση για την πρόσφατα διαγνωσμένη κήλη του και λίγο αργότερα, στις 13 Μαρτίου 2016, σημείωσε το νικητήριο γκολ, με πέναλτι στο 90ο λεπτό, στη νίκη με 2-1 επί της Φροζινόνε.
Σαμίρ Γκούντα
Καριέρα
Την σεζόν 1994-95 αγωνίστηκε στο Πουέρτο Ρίκο και την Πιράτας ντε Κεμπραντίγιας, με 13,0 πόντους και 10,0 ριμπάουντ ανά αγώνα σε 27 παιχνίδια. Την επόμενη σεζόν έπαιξε για πρώτη φορά στο πρωτάθλημα της Α1 με την ομάδα του Άρη, με 8,3 πόντους σε 12 ματς.
BBC Two Βόρεια Ιρλανδία
Μετάδοση
Ο σταθμός εκπέμπει μέσω επίγειας ψηφιακής τηλεόρασης στη Βόρεια Ιρλανδία και μέσω δορυφόρου και καλωδιακής τηλεόρασης στο υπόλοιπο Ηνωμένο Βασίλειο.
Τζόναθαν ντε Γκουζμάν
Κιέβο (δανεισμός)
Στις 26 Αυγούστου 2016, ο Ντε Γκουζμάν εντάχθηκε με δανεισμό στην Κιέβο, με δυνατότητα αγοράς.
BBC Two Βόρεια Ιρλανδία
Πρόγραμμα
Το κανάλι, σε αντίθεση με το κανονικό BBC Two, εκπέμπει κανονικό δελτίο ειδήσεων και κανονικό δελτίο καιρού.
Σαμίρ Γκούντα
Καριέρα
Το 1996-97 συμμετείχε και πάλι στο ελληνικό πρωτάθλημα, με την ομάδα του ΒΑΟ όντας πρώτος ριμπάουντερ και μπλοκέρ του πρωταθλήματος, ενώ το 1997-1998 κατέκτησε την έβδομη θέση με το Ηράκλειο. Την τελευταία του χρονιά στο ελληνικό πρωτάθλημα, κατετάγη όγδοος με την ομάδα του Περιστερίου.
BBC Two Βόρεια Ιρλανδία
Εξωτερικοί σύνδεσμοι
Κατηγορία:Τηλεοπτικοί σταθμοί στη Βόρεια Ιρλανδία Κατηγορία:British Broadcasting Corporation Κατηγορία:BBC Northern Ireland
Σαμίρ Γκούντα
Καριέρα
Ακολούθησαν διάφορα περάσματα από τον Λίβανο, τα Ηνωμένα Αραβικά Εμιράτα, την Αίγυπτο και την Συρία, ενώ το 2003 αγωνίστηκε στην Τουρκία και την Φενερμπαχτσέ για δώδεκα παιχνίδια. Στην Κύπρο αγωνίστηκε στον Απόλλων Λεμεσού και τον Αχιλλέα Καϊμακλίου.
Τζόναθαν ντε Γκουζμάν
Άιντραχτ Φραγκφούρτης
Στις 10 Ιουλίου 2017, ο Ντε Γκουζμάν εντάχθηκε στην Άιντραχτ Φραγκφούρτης με τριετές συμβόλαιο, έως τις 30 Ιουνίου 2020.
ΟΦΗ
Στις 19 Οκτωβρίου 2020, υπέγραψε μονοετές συμβόλαιο με τον ΟΦΗ.
Εθνική ομάδα
δεξιά|μικρογραφία|325x325εσ|Ο Ντε Γκουζμάν (αριστερά) σε διεκδίκηση της μπάλας με τον [[Τζορτζίνιο Βαϊνάλντουμ κατά τη διάρκεια της προπόνησης των Oranje τον Μάρτιο του 2015.]] Μετά από πολλές εικασίες σχετικά με το ποια χώρα θα επέλεγε να εκπροσωπήσει διεθνώς ο Ντε Γκουζμάν, έκανε τον εαυτό του διαθέσιμο για επιλογή από την Εθνική Ολλανδίας, αμέσως μετά την παραλαβή της ολλανδικής ιθαγένειας τον Φεβρουαρίο του 2008, αφού είχε υποβάλλει αίτηση για αυτήν την προηγούμενη χρονιά. Η απόφασή του αντιμετωπίστηκε με απογοήτευση από τον Καναδά. Κατά αμφιελεγόμενο τρόπο, ο Ντε Γκουζμάν εμφανίστηκε σε μια εθνική τηλεοπτική αθλητική εκπομπή του Καναδά μια εβδομάδα πριν από αυτήν την ανακοίνωση και ισχυρίστηκε ότι δεν είχε αποφασίσει για το διεθνές του καθεστώς και ότι επικεντρωνόταν στη σταδιοδρομία του στην Ολλανδία. Ο αδερφός του, Τζούλιαν, κατέχει την πρωτιά με τις περισσότερες συμμετοχές για την Εθνική Καναδά. Αφού δεν είχε καταφέρει να λάβει κλήση για την ομάδα ανδρών, ο Ντε Γκουζμάν έκανε το διεθνές ντεμπούτο του για την Ολλανδία U21 στις 26 Μαρτίου 2008, σε έναν αγώνα για τα προκριματικά του Ευρωπαϊκού Πρωταθλήματος εναντίον της Εσθονίας U21. Έπαιξε σημαντικό ρόλο, σκοράροντας το πρώτο και το τρίτο γκολ και παρέχοντας την ασίστ για το δεύτερο στη νίκη με 3-0. Αργότερα, ονομάστηκε στην ολλανδική ολυμπιακή ομάδα για τους Θερινούς Ολυμπιακούς Αγώνες του 2008.
Το 2011, ο Ντε Γκουζμάν εξέφρασε το ενδιαφέρον του να παίξει μαζί με τον αδελφό του, Τζούλιαν ντε Γκουζμάν, για την Εθνική Καναδά. Ωστόσο, το 2012, ο Ντε Γκουζμάν έδωσε μια συνέντευξη στο The Score TV δηλώνοντας ότι ήταν αφιερωμένος στην Εθνική Ολλανδίας και ήλπιζε ότι θα κληθεί μετά την ολοκλήρωση του Ευρωπαϊκού Πρωταθλήματος του 2012. Στις 23 Ιανουαρίου 2013, ο Ντε Γκουζμάν κλήθηκε στην Εθνική Ολλανδίας για το φιλικό εναντίον της Ιταλίας και έκανε το ντεμπούτο του στο 46ο λεπτό του αγώνα. Στις 6 Μαρτίου, ο Λουίς φαν Χάαλ συμπεριέλαβε τον Ντε Γκουζμάν στην ομάδα του για τους επερχόμενους προκριματικούς αγώνες του Παγκοσμίου Κυπέλλου 2014 εναντίον της Εσθονίας και της Ρουμανίας, που θα διεξάγονταν στην Άμστερνταμ Αρίνα στα τέλη Μαρτίου. Στις 31 Μαΐου 2014, ο Ντε Γκουζμάν ονομάστηκε στον τελικό κατάλογο της Ολλανδίας για το Παγκόσμιο Κύπελλο του 2014. Ξεκίνησε στον πρώτο αγώνα του Β΄ Ομίλου εναντίον της Ισπανίας στις 13 Ιουνίου, παίζοντας 62 λεπτά στη νίκη με 5-1.
Διακρίσεις
Φέγενορντ
Σουόνσι Σίτι
Νάπολι
Άιντραχτ Φραγκφούρτης
Εξωτερικοί σύνδεσμοι
Κατηγορία:Ολλανδοί ποδοσφαιριστές Κατηγορία:Καναδοί ποδοσφαιριστές Κατηγορία:Πολιτογραφημένοι πολίτες της Ολλανδίας Κατηγορία:Καναδοί τζαμαϊκανής καταγωγής Κατηγορία:Καναδοί φιλιππινέζικης καταγωγής Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ολλανδίας Κ21 Κατηγορία:Ποδοσφαιριστές ολυμπιακής ομάδας Ολλανδίας Κατηγορία:Ποδοσφαιριστές στους Θερινούς Ολυμπιακούς Αγώνες 2008 Κατηγορία:Ποδοσφαιριστές Εθνικής Ολλανδίας Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Φέγενορντ Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές ΡΚΝ Μαγιόρκα Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Ολλανδοί ποδοσφαιριστές στο εξωτερικό Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές Σουόνσι Σίτι Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σέριε Α Κατηγορία:Ποδοσφαιριστές ΣΣΚ Νάπολι Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Κάρπι ΦΚ 1909 Κατηγορία:Ποδοσφαιριστές Κιέβο Βερόνα Κατηγορία:Ποδοσφαιριστές Άιντραχτ Φραγκφούρτης Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές ΟΦΗ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Κύπελλο Ελλάδος ποδοσφαίρου ανδρών 2020-21
Το Κύπελλο Ελλάδας 2020–21 αποτελεί την 79η διοργάνωση του θεσμού. Ξεκίνησε στις 28 Οκτωβρίου με αγώνες μεταξύ των νικητών των διοργανώσεων κυπέλλου των Ε.Π.Σ. της προηγούμενης περιόδου, ωστόσο διακόπηκε μετά την ολοκλήρωση της 1ης Φάσης λόγω αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ από τη Γ.Γ.Α. η οποία προήλθε από τους περιορισμούς για την αντιμετώπιση και τον περιορισμό διασποράς της πανδημίας του κορονοϊού. Κατά συνέπεια, η Εκτελεστική Επιτροπή της Ε.Π.Ο. αφού έλαβε γνώση της απάντησης της Εθνικής Επιτροπής προστασίας της Δημόσιας Υγείας, ανακοίνωσε την επανεκκίνηση του θεσμού από την 6η Φάση και τη διεξαγωγή της κλήρωσης στις 5 Ιανουαρίου 2021, με την συμμετοχή μόνο των 14 συλλόγων της Σούπερ Λίγκα, το πρωτάθλημα των οποίων βρισκόταν κανονικά σε εξέλιξη.
Κυπελλούχος αναδείχθηκε ο ΠΑΟΚ για 8η φορά στην ιστορία του, επικρατώντας στον τελικό του Ολυμπιακού με 2-1.
1η και 2η φάση
Στις δυο πρώτες φάσεις επρόκειτο να συμμετάσχουν οι νικήτριες των διοργανώσεων κυπέλλου των ΕΠΣ της προηγούμενης περιόδου.
Πηγή 1η Φάση Κυπέλλου Ελλάδος 2020-2021 epo.gr
Πηγή 2η Φάση Κυπέλλου Ελλάδος 2020-2021 epo.gr
3η Φάση
Ματαιώθηκε λόγω των περιορισμών για την αντιμετώπιση της επιδημίας του κορονοϊού, καθώς και της αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ και της καθυστέρησης της έναρξης του πρωταθλήματος της Σούπερ Λιγκ 2.
4η Φάση
Ματαιώθηκε λόγω των περιορισμών για την αντιμετώπιση της επιδημίας του κορονοϊού, καθώς και της αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ και της καθυστέρησης της έναρξης του πρωταθλήματος της Σούπερ Λιγκ 2.
5η Φάση
Ματαιώθηκε λόγω των περιορισμών για την αντιμετώπιση της επιδημίας του κορονοϊού, καθώς και της αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ και της καθυστέρησης της έναρξης του πρωταθλήματος της Σούπερ Λιγκ 2.
Μεμβράνη
Μεμβράνη είναι ένα διαχωριστικό μέσο, το οποίο δύναται να διαχωρίσει ένα μείγμα ουσιών σε δύο επιμέρους κλάσματα, εκατέρωθεν αυτού. . Σύμφωνα με τον κατά IUPAC ορισμό, μεμβράνη είναι μια δομή με πολύ μεγάλες πλευρικές διαστάσεις σε σχέση με το πάχος της, μέσω της οποίας, υπό την επίδραση διαφόρων κινητήριων δυνάμεων μπορεί να λάβει χώρα μεταφορά μάζας. . Οι μεμβράνες απαντώνται σε πολλούς τομείς, όπως η Χημεία, η Βιολογία και η Τεχνολογία.
Κύπελλο Ελλάδος ποδοσφαίρου ανδρών 2020-21
6η Φάση
Στη φάση αυτή μετείχαν ομάδες από τη Σούπερ Λίγκα. Σχηματίστηκαν με κλήρωση 6 ζευγάρια και 2 ομάδες πέρασαν στα προημιτελικά άνευ αγώνος για να μπορέσει να σχηματιστεί η τελική οκτάδα. Οι τυχεροί της κλήρωσης ήταν ο Παναθηναϊκός και η Λαμία.
Πηγή ΕΠΟ
Προημιτελικά
Πηγή ΕΠΟ
Ημιτελικά
Πηγή ΕΠΟ
Παραπομπές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2020-2021
Μεμβράνη
Διεργασίες διαχωρισμού μέσω μεμβρανών
Στους διαχωρισμούς μέσω μεμβρανών υπάγονται:
Σε όλες τις παραπάνω διεργασίες, οι χρησιμοποιούμενες μεμβράνες ονομάζονται ημιπερατές ή εκλεκτικές. Η κινητήριος δύναμη για την επίτευξη των διαχωρισμών μπορεί να είναι είτε η διαφορά συγκεντρώσεων των σωματιδίων εκατέρωθεν της μεμβράνης (διαπίδυση), είτε ή διαφορά πιέσεως (μικροδιήθηση, υπερδιήθηση, αντίστροφη ώσμωση), ή ακόμα και η ηλεκτρική δύναμη (ηλεκτροδιαπίδυση).
Αρχή λειτουργίας ημιπερατών (εκλεκτικών) μεμβρανών
Εξ' αιτίας της ίδιας της δομής της, η οποιαδήποτε μεμβράνη χαρακτηρίζεται από κάποια διαχωριστική ικανότητα.
Η τελευταία εκφράζεται είτε μέσω του διαχωριστικού μοριακού βάρους Μc της υπό διαχωρισμό διαλυμένης ουσίας, είτε μέσω της διαχωριστικής διαμέτρου dc του υπό διαχωρισμό σωματιδίου. Μια εκλεκτική μεμβράνη μπορεί να χαρακτηριστεί ως ιδανική, αν συγκρατεί πλήρως όλα τα σώματα με μοριακό βάρος Μ≥Mc και διάμετρο d≥dc, ενώ συγχρόνως επιτρέπει τη δίοδο μέσω αυτής, των σωμάτων με μοριακό βάρος Μ<Mc και διάμετρο d<dc.
Στην πληθώρα των διαχωρισμών μέσω ημιπερατών μεμβρανών, η διαχωριστική ικανότητα εκφράζεται με τον συντελεστή συγκράτησης ή απόρριψης, Rj.
Αν
Cb η συγκέντρωση της διαλυμένης ουσίας στο αρχικό διάλυμα,
Cf η συγκέντρωση της διαλυμένης ουσίας στο προϊόν
και
τότε, η όλη διεργασία διαχωρισμού περιγράφεται από τη σχέση:
Rj=(Cb-Cf) / Cb = 1-Cf / Cb = 1-σ
Ανόργανες μεμβράνες
Αποτελούνται από κεραμικά υλικά ή ζεόλιθους, ενώ είναι ιδανικές για το διαχωρισμό αερίων μειγμάτων. Πλεονεκτούν ως προς τη θερμική αντοχή και τη χημική σταθερότητα, αλλά μειονεκτούν ως προς το κόστος και τη μηχανική αντοχή.
Πολυμερικές μεμβράνες
Είναι κατάλληλες για διαχωρισμούς που λαμβάνουν χώρα υπό ήπιες συνθήκες, ιδίως αναφορικά με τη θερμοκρασία, η οποία δεν πρέπει να ξεπεράσει ένα ανώτατο όριο, για να μήν καταστραφεί το πολυμερικό υλικό.
Μεμβράνες στη Βιολογία
Οι βιολογικές μεμβράνες, μπορούν να θεωρηθούν ως οργανωμένα συγκροτήματα σε σχήμα λεπτού φύλλου, τα οποία αποτελούνται κυρίως από πρωτεϊνες και λιπίδια.
Κοινά χαρακτηριστικά των βιολογικών μεμβρανών
Παρ΄όλο που οι βιολογικές μεμβράνες διαφέρουν μεταξύ τους τόσο ως προς τη δομή, όσο και ως προς τη λετουργία, μοιράζονται κάποια κοινά χαρακτηριστικά:
Κυτταρική μεμβράνη
Κυτταρική μεμβράνη ή πλασματική μεμβράνη, είναι η μεμβράνη που περιβάλλει το κύτταρο, διαχωρίζοντάς το από το περιβάλλον του.
Ορώδης μεμβράνη / Ορώδης χιτών
Πρόκειται για λεία μεμβράνη η οποία αποτελείται από λεπτό στρώμα κυττάρων που εκκρίνουν ορώδες υγρό. Οι ορώδεις μεμβράνες περικλείουν διάφορες κοιλότητες, γνωστές ως ορώδεις κοιλότητες, οι οποίες περιέχουν λιπαντικό υγρό, ρόλος του οποίου είναι η μείωση των τριβών από την κίνηση των μυών.
Ερυθροκυτταρική μεμβράνη
Είναι η πλασματική μεμβράνη του ερυθροκυττάρου η οποία παίζει πρωταγωνιστικό ρόλο στη διατήρηση της ελαστικότητάς του και στην αλληλεπίδρασή του με το περιβάλλον του.
Υδρολιπιδική μεμβράνη
Είναι η μεμβράνη που καλύπτει την επιδερμίδα, προστατεύοντάς την από τις κακώσεις.
Εφαρμογές στην Ιατρική
Η τεχνολογία μεμβρανών κατέχει εξέχουσα θέση στον κλάδο της ιατρικής. Τα τελευταία χρόνια, ειδικά κατασκευασμένες μεμβράνες χρησιμοποιούνται για τη διοχέτευση φαρμακευτικών ουσιών στον οργανισμό, καθώς και για τη δημιουργία τεχνητών οργάνων.
Σε όλες τις προαναφερθείσες περιπτώσεις, οι μεμβράνες πρέπει να είναι κατασκευασμένες από υλικά βιοσυμβατά, δηλαδή να μήν απορρίπτονται από τον οργανισμό, και κάποιες φορές βιοαποδομήσιμα, δηλαδή να είναι εφικτή η αποδόμησή τους από το ίδιο το σώμα μετά το πέρας της λειτουργίας τους. Πλήθος πολυμερικών υλικών χρησιμοποιείται για τη σύνθεση βιοσυμβατών και βιοαποδομήσιμων μεμβρανών.
Διοχέτευση / μεταφορά φαρμάκων
Τα συστήματα μεμβρανών που κατασκευάζονται για το σκοπό αυτό μπορεί είτε να είναι ωσμωτικά, είτε να λειτουργούν βασιζόμενα σε φαινόμενα διάχυσης.
Δημιουργία τεχνητών οργάνων
Με τη βοήθεια ειδικά κατασκευασμένων συστημάτων μεμβρανών, έχουν δημιουργηθεί τεχνητά όργανα όπως νεφροί, ήπαρ και πάγκρεας.
Πηγές
Κατηγορία:Αναλυτική χημεία Κατηγορία:Βιολογία Κατηγορία:Ιατρικά εργαλεία Κατηγορία:Τεχνολογία νερού
Εξωπορισμός επιχειρησιακών διεργασιών
Ο εξωπορισμός επιχειρησιακών διεργασιών (BPO-Business Process Outsourcing) είναι ένας τύπος εξωπορισμού που περιλαμβάνει την ανάθεση των εργασιών και των ευθυνών συγκεκριμένων επιχειρησιακών λειτουργιών (ή διεργασιών) σε τρίτο φορέα παροχής υπηρεσιών. Αρχικά ήταν συνδεδεμένο με την κατασκευή επιχειρήσεων όπως η Coca Cola, η οποία εξωπόρισε μεγάλα τμήματα της αλυσίδας εφοδιασμού της. Στο παρόν πλαίσιο, κατά κύριο λόγο χρησιμοποιείται για να δηλώσει την εξωτερική ανάθεση υπηρεσιών. Ο BPO κατηγοριοποιείται σε back-office εξωπορισμό, ο οποίος περιλαμβάνει εσωτερικές επιχειρησιακές λειτουργίες, όπως τους ανθρώπινους πόρους ή τη λογιστική και τη χρηματοοικονομική, και σε frοnt-office εξωπορισμό, που περιλαμβάνει υπηρεσίες σχετικές με τον πελάτη, όπως το επικοινωνιακό κέντρο των υπηρεσιών.
Ο BPO που λαμβάνει χώρα εκτός της χώρας της εταιρείας καλείται υπεράκτιος (off-shore), ενώ ο BPO που λαμβάνει χώρα σε γειτονική χώρα της μητρικής της εταιρείας καλείται near-shore εξωπορισμός.
Δεδομένης της σχέσης του BPO με τη βιομηχανία της τεχνολογίας των πληροφοριών χαρακτηρίζεται ως ενεργοποιημένη υπηρεσία πληροφορικής ή ITES. Η γνώση της διαδικασίας εξωπορισμού και η νομική της διαδικασίας εξωπορισμού είναι μερικά από τα επιμέρους τμήματα της επιχειρηματικής διαδικασίας εξωτερικής ανάθεσης της βιομηχανίας.
Μέγεθος Βιομηχανίας
Η Ινδία έχει έσοδα της τάξης 10,9 δις δολαρίων από υπεράκτιες BPO και 30 δις από το σύνολο των πληροφοριών και τη συνολική BPO βιομηχανία. Η Ινδία με τον τρόπο αυτό έχει 5-6% περίπου μερίδιο του συνόλου της βιομηχανίας BPO, αλλά και ένα 63% προερχόμενο από το σύνολο των υπεράκτιων.